dh-unibe/image-text_koenigsfelden-charters-post-1500 huggingface dataset:
Ich, Suphie von Veringen, hern Cuͦnrates, seligen, von Liehtenbgˀ eliche vrowe, ✳ kùnde allen den,
die disen brief lesent, oder hoͤrent lesen, ✳ daz ich mich verzigen han mit guͦtem willen ✳ Altenburg
und waz dar zuͦ hoͤret, ✳ daz miner vrowen, ✳ minˀ muͦter ist, ✳ daz ich mich dez verzigen han an
minˀ swestˀ Annen hant, ✳ grave Huges, seligen, vrowen von Muntvort. also swenne min vrowe, min
muͦter stùrbe, da vor got lange si, ✳ daz ich, noch min erben daz vorgenant guͦt nut erben sullent.
und were oͧch, daz min swestˀ e stùrbe e min vrowe, min muͦtˀ, so sullent minˀ swestˀ erben daz vorgenant guͦt erben und ich nùt, noch min erben. ✳ daz diz war si und stet belibe, ✳ so han ich min
ingesigel gehenket an disen brief zuͦ einem waren urkùnde. ✳ und ich, Otte von Ohsenstein, umbe die
bet minˀ muͦmē, han oͧch min ingesigel gehenket an disen brief zuͦ einˀ bestetūge dez vor gescribenne
dinges. ✳ diz geschach an dem zwoͤlftē abende, ✳ do me zalt von gottes gebùrte drùzehenhundert
jar, zweͦlf jar und dar nach in dem ersten jar. ✳
Königsf. 27
ꝓ bonis de Verīgen ✳
der fròwen von Vering₎ übergebnùs brieff ✳ umb Altenburg
K
✳ B ✳ 16 ✳
Staatsarchiv
AARGAU
dz guͦt lit ze Altenburg
ùbˀ Feringen
f j